CELEX: 32017R1405
Language: fi
Date: 2017-07-31 00:00:00
Title: Komission täytäntöönpanoasetus (EU) 2017/1405, annettu 31 päivänä heinäkuuta 2017, asetuksen (EY) N:o 847/2006 muuttamisesta siltä osin kuin on kyse Thaimaasta peräisin olevia tiettyjä kalavalmisteita tai -säilykkeitä koskevista unionin tariffikiintiöistä

1.8.2017   
               
               
                  FI
               
               
                  Euroopan unionin virallinen lehti
               
               
                  L 200/1
               
            KOMISSION TÄYTÄNTÖÖNPANOASETUS (EU) 2017/1405,
      annettu 31 päivänä heinäkuuta 2017,
      asetuksen (EY) N:o 847/2006 muuttamisesta siltä osin kuin on kyse Thaimaasta peräisin olevia tiettyjä kalavalmisteita tai -säilykkeitä koskevista unionin tariffikiintiöistä
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Thaimaan kuningaskunnan välillä 27 päivänä helmikuuta 2006 tehdyn neuvoston päätöksen 2006/324/EY (1) ja erityisesti sen 2 artiklan,
      sekä katsoo seuraavaa:
      
                  (1)
               
               
                  Komission asetuksella (EY) N:o 847/2006 (2) otettiin 2 päivästä kesäkuuta 2006 alkaen käyttöön kaksi vuosittaista tariffikiintiötä tiettyjen kalavalmisteiden tai -säilykkeiden tullitonta tuontia varten.
               
            
                  (2)
               
               
                  Päätökseen 2006/324/EY liitetyn, kirjeenvaihtona Euroopan yhteisön ja Thaimaan kuningaskunnan välillä tehdyn sopimuksen mukaan tietty määrä kummastakin tariffikiintiöstä myönnettiin Thaimaan kuningaskunnalle ja jäljelle jäänyt määrä avattiin kaikista maista tulevalle tuonnille.
               
            
                  (3)
               
               
                  Maakohtainen tariffikiintiö myönnetään tavaroiden muun kuin etuuskohteluun oikeuttavan alkuperän perusteella. Tämä muu kuin etuuskohteluun oikeuttava alkuperä on merkittävä luovutusta vapaaseen liikkeeseen unionissa koskevaan tulli-ilmoitukseen. Joissakin tapauksissa kyseiseen tulli-ilmoitukseen on liitettävä alkuperämaan toimivaltaisten viranomaisten antama alkuperätodistus.
               
            
                  (4)
               
               
                  Asetuksen (EY) N:o 847/2006 mukaisesti Thaimaalle osoitetun tariffikiintiöiden osan käyttö edellyttää komission asetuksen (ETY) N:o 2454/93 (3) 47 artiklan mukaisen alkuperätodistuksen esittämistä.
               
            
                  (5)
               
               
                  Asetus (ETY) N:o 2454/93 kumottiin komission täytäntöönpanoasetuksella (EU) 2016/481 (4)1 päivästä toukokuuta 2016.
               
            
                  (6)
               
               
                  Komission täytäntöönpanoasetus (EU) 2015/2447 (5), joka tuli voimaan 1 päivänä toukokuuta 2016, ei enää sisällä sellaista alkuperätodistuksen laatimis- ja esittämismenettelyä, jota sovellettiin 30 päivään huhtikuuta 2016 asetuksen (ETY) N:o 2454/93 47 artiklan mukaisesti.
               
            
                  (7)
               
               
                  Asetuksella (EY) N:o 847/2006 avattuihin tariffikiintiöihin luettavien Thaimaasta peräisin olevien kalavalmisteiden ja -säilykkeiden tuonti unioniin edellyttää yhteisen eläinlääkinnällisen tuloasiakirjan (CVED-todistuksen) esittämistä komission asetuksessa (EY) N:o 136/2004 (6) säädettyjen edellytysten mukaisesti. CVED-todistuksen antamismenettely tarjoaa riittävät takeet kalavalmisteiden ja -säilykkeiden alkuperästä.
               
            
                  (8)
               
               
                  Lisäksi tulliviranomaiset voivat pyytää ilmoittajaa todistamaan tavaroiden alkuperän Euroopan parlamentin ja neuvoston asetuksen (EU) N:o 952/2013 (7) 61 artiklan mukaisesti. Näin annetaan mahdollisuus alkuperän todistamiseen muillakin keinoin kuin virallisella todistuksella ja varmistetaan, että asiaa koskevia sääntöjä sovelletaan asianmukaisesti.
               
            
                  (9)
               
               
                  Näin ollen vaatimus esittää tietynlainen alkuperätodistus kyseisiä Thaimaasta peräisin olevia tavaroita koskevien tariffikiintiöiden käyttämiseksi olisi poistettava asetuksesta (EY) N:o 847/2006.
               
            
                  (10)
               
               
                  Tariffikiintiöiden hallinnointia koskevat säännöt vahvistetaan täytäntöönpanoasetuksessa (EU) 2015/2447, joka on korvannut 1 päivästä toukokuuta 2016 asetuksen (ETY) N:o 2454/93 308 a–308 d artiklassa vahvistetut säännöt. Asetuksen (EY) N:o 847/2006 4 artiklaa olisi muutettava uusien sääntöjen huomioon ottamiseksi.
               
            
                  (11)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Korvataan asetuksen (EY) N:o 847/2006 3 ja 4 artikla seuraavasti:
      
         ”3 artikla
         Alkuperä määritetään unionissa voimassa olevien säännösten mukaisesti.
         4 artikla
         Tässä asetuksessa säädettyjä tariffikiintiöitä hallinnoidaan komission täytäntöönpanoasetuksen (EU) 2015/2447 (*1) 49–54 artiklan mukaisesti.
      
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 31 päivänä heinäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 120, 5.5.2006, p. 17.
      
         (2)  Komission asetus (EY) N:o 847/2006, annettu 8 päivänä kesäkuuta 2006, tiettyjen kalavalmisteiden ja -säilykkeiden tuonnissa sovellettavien yhteisön tariffikiintiöiden avaamisesta ja hallinnoinnista (EUVL L 156, 9.6.2006, s. 8).
      
         (3)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).
      
         (4)  Komission täytäntöönpanoasetus (EU) 2016/481, annettu 1 päivänä huhtikuuta 2016, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 kumoamisesta (EUVL L 87, 2.4.2016, s. 24).
      
         (5)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
      
         (6)  Komission asetus (EY) N:o 136/2004, annettu 22 päivänä tammikuuta 2004, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla (EUVL L 21, 28.1.2004, s. 11).
      
         (7)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).